Document ID: 32011D0480

DEĊIŻJONI TA’ IMPLIMENTAZZJONI TAL-KUMMISSJONI
tat-28 ta’ Lulju 2011
dwar il-lista ta’ dejta statistika li tikkonċerna l-istruttura u r-rati ta’ dazju tas-sisa applikati fuq it-tabakk manifatturat li għandha tiġi pprovduta mill-Istati Membri skont id-Direttivi tal-Kunsill 92/79/KEE u 92/80/KEE
(notifikata bid-dokument numru C(2011) 5291)
(2011/480/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 92/79/KEE tad-19 ta’ Ottubru 1992 dwar l-approssimazzjoni tat-taxxi fuq is-sigaretti (1), u b’mod partikolari l-Artikolu 4(3) tagħha,
Wara li kkunsidrat id-Direttiva tal-Kunsill 92/80/KEE tad-19 ta’ Ottubru 1992 dwar it-tqarrib tat-taxxi fuq it-tabakk fabbrikat li mhux sigaretti (2), u b’mod partikolari l-Artikolu 4(3) tagħha,
Billi:
(1)
id-Direttivi 92/79/KEE u 92/80/KEE jirrekjedu li kull 4 snin il-Kummissjoni tressaq rapport lill-Kunsill dwar ir-rati u l-istruttura tad-dazju tas-sisa ta’ tabakk manifatturat, b’kunsiderazzjoni tal-iffunzjonar xieraq tas-suq intern, il-valur reali tar-rati tad-dazju tas-sisa u l-għanijiet aktar ġenerali tat-Trattat.
(2)
B’mod partikolari, ir-rapport għandu jissejjes fuq l-informazzjoni pprovduta mill-Istati Membri dwar it-tabakk manifatturat kollu li jitpoġġa għad-dispożizzjoni tal-konsumatur matul is-sena kalendarja preċedenti.
(3)
Sabiex jiġi żgurat li l-informazzjoni meħtieġa għar-rapport imsemmi fl-Artikolu 4(1) tad-Direttivi 92/79/KEE u 92/80/KEE tkun suffiċjenti u tingħata fil-ħin, u biex ikun jista’ jsir segwitu iktar dinamiku tal-iżviluppi, l-Istati Membri għandhom jipprovdu d-dejta statistika lill-Kummissjoni fuq bażi annwali. Din id-dejta tista’ tiddependi fuq id-dejta li tinġabar mill-Istati Membri għall-kalkolu tal-prezz medju ppeżat tal-bejgħ bl-imnut.
(4)
Il-miżuri previsti f’din id-Deċiżjoni huma skont il-fehma tal-Kumitat dwar id-Dazju tas-Sisa,
ADOTTAT DIN ID-DEĊIŻJONI:
Artikolu 1
Għall-finijiet tal-Artikolu 4(3) tad-Direttivi 92/79/KEE u 92/80/KEE rispettivament, l-Istati Membri għandhom jipprovdu lill-Kummissjoni bid-dejta statistika annwali stabbilita fl-Anness ta’ din id-Deċiżjoni.
Id-dejta statistika għandha tinkludi t-tabakk manifatturat kollu li jitpoġġa għad-dispożizzjoni tal-konsumatur matul is-sena kalendarja preċedenti.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-28 ta’ Lulju 2011.

Labels: 12
2
17
19